Document ID: /fineweb-2-swissfilter-quality_10-filterrobots/filtered/02685.jsonl.gz/7

Incident șocant la o școală din Zurich, un tânăr de 13 ani este acuzat că și-a obligat colega să facă sex oral în toaletă
Acuzații grave la o școală din Zurich, se spune că un elev de 13 ani și-a urmarit colega de clasă la toaletă și a obligat-o să facă sex oral
Potrivit mamei victimei, totul s-a întâmplat înainte de vacanță de toamnă de anul trecut: “Fiica mea urmează școala 1. A avut nevoie la toaletă, a intrat într-una dintre cabine iar când a vrut să încuie un coleg de clasă a împins ușa și a intrat peste ea. Băiatul a închis ușa și a forțat-o să facă sex oral”.
În plus, mama fetei povestește că tânărul îi scria des victimei și îi trimitea fotografii indecente.
Imediat după incident cei doi s-au întors în clasă iar colegii au început să pună întrebări. Tânăra s-a speriat și abia atunci a realizat ce s-a întâmplat cu adevărat, a mers acasă și le-a povestit părinților. Două săptămâni mai târziu, familia a depus plângere împotriva agresorului.
“Fiica mea nu a fost deloc luată în serios de conducerea școlii. A fost crezută doar când colegul ei de clasă a recunoscut cele întâmplate în timpul interogatoriului. El isi trăiește viața complet nepăsător, în timp ce fiica mea primește tratament psihiatric”, a povestit mama fetei.
Mai mult, femeia este revoltată deoarece fiica ei a fost forțată să rămână în clasă cu făptuitorul. Ea încearcă să încurajeze alte victime să vorbească dacă au trecut prin drame similare.
“Chiar dacă este dificil, vorbiți despre asta și cereți ajutor!”, a declarat mama victimei.
Conducerea școlii a confirmat acuzația de agresiune sexuală făcută de mama tinerei. Poliția cantonală Zurich anchetează cazul iar procedurile sunt pe rol. Momentan, tânărul de 13 ani este presupus nevinovat.
Sursa:20min
Nicoleta Aspritoiu